*Aki az Istentől van, hallja az Isten beszédeit; ti azért nem halljátok, mert nem az Istentől valók vagytok.”* (Jn 8,47)

Világos kijelentés: hallható Isten hangja. Lehet többféle magyarázatot adni erre, de a legegyszerűbb: elhinni, hogy így van, mert Biblia mondja. A kellemetlen, hogy sokan, akik hisznek Istenben, nem tudnak erről beszámolni. Hitünket nem ezekre vagy hasonló tapasztalatokra kell alapozni, hanem a Biblia kijelentésére. Ha eddig nem, vagy csak nagyon ritkán volt ilyen tapasztalatom, akkor valamit változtatni kell. De a Biblia szava igaz: „*Aki az Istentől van, hallja az Isten beszédeit”*!

Más szóval: nem szabad belenyugodni, hogy ez az én életemben nem természetes. Főleg nem szabad olyan gondolatokat dédelgetni, hogy: ez csak néhányakra, az „érettekre” igaz, majd ha én is elérem, vagy: Isten engem nem szeret annyira stb. Ezek és ehhez hasonló gondolatok, feltételezések hazugságok, Isten szava, a Biblia tartalmazza az igazságot. Isten hangja hallható, ha „igen”-t mondtál Jézus golgotai keresztáldozatára. Nem meglepődni, hanem örülni kell, amikor meghallod Őt! *Vadon Gyula*